หลักสูตรวิทยาศาสตรบัณฑิต สาขาวิชาเทคนิคการแพทย์ โครงการพิเศษ

คณะเทคนิคการแพทย์ มหาวิทยาลัยขอนแก่น

**วัตถุประสงค์**

1. เพื่อพัฒนาบุคลากรที่ปฏิบัติงานด้านเวชศาสตร์ชันสูตรให้มีคุณภาพมาตรฐานในสายงานวิชาชีพ
2. เพื่อจัดการศึกษาในลักษณะที่เอื้อต่อผู้เรียน ซึ่งสอดคล้องกับพระราชบัญญัติการศึกษาแห่งชาติ พ.ศ.2542

**ลักษณะสำคัญ**

1. ใช้หลักสูตรเดียวกับหลักสูตรภาคปกติบนมาตรฐานเดียวกัน แต่จัดการศึกษาในระบบที่แตกต่างกัน
2. จำนวนหน่วยกิตของหลักสูตรภาคปกติไม่น้อยกว่า 146 หน่วยกิต หลักสูตรโครงการพิเศษได้รับการยกเว้นรายวิชาต่าง ๆ โดยไม่มีเงื่อนไขในหมวดวิชาเฉพาะ 1 หน่วยกิต (วิชาเทคนิคการแพทย์ชุมชน) และวิชาเลือกเสรี จำนวน 6 หน่วยกิต
3. นักศึกษาที่สำเร็จการศึกษาหลักสูตรพนักงานวิทยาศาสตร์การแพทย์จากสถาบันพระบรมราชนก กระทรวงสาธารณาสุข หลักสูตรปรับปรุง พ.ศ. 2537 จะได้รับการยกเว้นรายวิชาในหมวดวิชาศึกษาทั่วไป จำนวน 21 หน่ยวกิต หรือนักศึกษาที่สำเร็จการศึกษาหลักสูตรพนักงานวิทยาศาสตร์การแพทย์จากสถาบันอื่น ๆ จะต้องนำประวัติผลการเรียน (ใบสัมฤทธิบัตร หรือ transcript ) มาแสดงในการขอเทียบโอนรายวิชาเพื่อขอยกเว้นรายวิชาในหมวดวิชาศึกษาทั่วไป จำนวน 21 หน่วยกิต
4. การจัดการศึกษาเป็นไปในลักษณะที่เอื้อให้ผู้เรียน ระยะเวลาการศึกษาตามหลักสูตร 4 ปีการศึกษา ปีการศึกษาละ 2 ภาคการศึกษา โดยศึกษาเต็มเวลา ภาคการศึกษาละ 8-9 สัปดาห์ สัปดาห์ละ 6 วัน และจะต้องศึกษาเป็นเวลา 3 เดือน ในภาคต้นชั้นปีที่ 3 และภาคปลายชั้นปีที่ 4 อนึ่งสำหรับปีการศึกษา 2559 กำหนดการศึกษาภาคต้น ปีการศึกษา 2559 ระหว่างเดือนสิงหาคม ถึงกันยายน 2559 และภาคปลาย ปีการศึกษา 2559 ระหว่างเดือนมกราคม ถึงมีนาคม 2560

…………………………………………